
Olette minun valoni, Rakkauteni.


Ilman teitä olisin kadottanut itseni.


Omistan kirjan Rakkaille lapsilleni, Patrikille ja Jeminalle.


Erityiskiitokset ystävälleni Marikalle.


Ihana, kun jaksoit kulkea kanssani tätä matkaani. Olet Rakas.










Johdanto


Tämä maailma tarvitsee Rakkautta.


Näillä sanoilla haluan aloittaa kirjoittamaan. Näissä sanoissa on todellista syvyyttä sekä suuri merkitys.


Tämän kirjan tarkoitus on kasvaa ja kehittyä ihmisenä. Kirjoitan omista kokemuksistani, puhun niin itselleni kuin muille. Toivon oman kasvutarinani ja matkani kohti päämäärää olevan hyvin avaava ja inspiroiva. Toivon sinun lukija löytävän oman totuutesi ja alkaa olemaan sen kanssa yhtä.


Jokainen luku vie eteenpäin kohti syvällistä ymmärrystä itsestämme ja kuinka voimme saavuttaa onnellisuuden kaikkien vastoinkäymisten jälkeen.


Kerron, kuinka vahva Rakkaus voi olla, miten se vaikuttaa kehoomme ja mieleemme. Mitä on elää Rakkauden voimassa, nähdä Rakkauden silmin sekä kuinka tähän yhdistyy rauha, luottamus, kiitollisuus, vapaus, anteeksianto ja runsaus.


Tässä kirjassa ei keskitytä negatiivisiin asioihin liikaa, vaan katsotaan positiivisuuden näkökulmasta. Tarkoituksena on eheytyä ja kasvaa uudeksi minäksi luomalla minäkuvansa uudestaan ja parantaa sielunsa syvimmät haavat.


Olen seurannut jonkin aikaa, kuinka eri ihmisissä näkyy Rakkaus tai miten he tuovat sen esille. Hyvin harvalla tätä näkyy ja silloin kun se todellakin näkyy, niin sitä ei voi olla huomaamatta. Yhteistä heille kaikille on se, että Rakkauden kautta eläminen on tuonut heille onnea, vaurautta ja runsautta monella tapaa. He selkeästi nauttivat elämästä ja hymyilevät paljon. Heillä on hyvä olla. He elävät Rakkauden voiman kautta.


Meillä jokaisella on tähän samaan mahdollisuus, kun aloitamme ymmärtämään, mitä todellinen Rakkauden voima on.


Olen syntynyt 70-luvun lopulla, lapsuus sekä teini-iän kasvanut 80- ja 90-luvuilla. Vertaan monesti nykyaikaa noihin lukuihin ja voin todeta, että moni asia on muuttunut ihmisten välillä. Kuinka naiset olivat enempi naisellisia ja miehet miehisiä sekä värien loisto oli ihan jotain aivan muuta. Ihmiset pysähtyivät keskustelemaan hyväntuulisina ja autettiin enempi toinen toisiamme. Oli talkoohenkeä, yhteisöllisyyttä ja paljon enemmän rennompaa menoa, vaikka työt saattoivat olla ja olivatkin raskaampia.


Katsellessani maailman menoa tänä päivänä ei voi olla miettimättä syvemmin, mikä täältä puuttuu. Mietin, mitä oli enempi lapsuudessani ja löysin vastauksen tähän – se on Rakkaus. Olemme hävittäneet niinkin ison asian kuin Rakkauden elämästämme.


Kirjoitan tarkoituksella Rakkaus -sanan isolla, koska haluan antaa tälle isomman merkityksen ja antaa huomiota näin tärkeälle asialle.


Aloitin 2021 lokakuussa mielentyöni matkan. Tuntui tuolloin, että jotain on muututtava ja mikään, mikä ennen oli toiminut, ei tuntunut enää oikealle. Syvennyin käymään asioita läpi, kuuntelin ja seurasin monia eri somevaikuttajia sekä luin erilaisia kirjoja. Aloin ymmärtämään, miten erilaiset kokemukset ovat jättäneet erilaisia traumoja niin mieleeni kuin kehooni. Ymmärsin, kuinka samat asiat toistuivat elämässäni. Uskomukset, jotka ylettyivät jopa yli sukupolvien, vaikuttivat elämääni monella tapaa.


Näiden uskomuksien, tarinoiden ja traumojen läpikäynti on ollut hyvin antoisaa, koska olen oppinut niin paljon matkalla. Olen löytänyt rauhan, vapauden, rakkauden sekä osaan olla kiitollinen kaikesta kokemastani. Osaan antaa anteeksi ja luotan elämään ihan eri tavalla. Olen nyt varmempi ja vahvempi.


Osaan nyt pysähtyä tähän hetkeen ja osaan kuunnella sisäistä ääntäni. Ymmärrän naisellisuuden merkityksen minäkuvassani ja erityisesti ymmärrän Rakkauden merkityksen.


Tätä kirjaa kirjoittaessa tunnen suurta Rakkautta, jonka toivon välittyvän teille lukijoille.


Katson elämää Rakkaudesta käsin – Rakkaudelta minulle.


Tämä on henkinen matkani sieluni eheyttämiseksi – tämä on minun totuuteni.










Luku 1


Rakkaudelta minulle



Rakkaudelta Minulle


Elämäsi suurin Rakkaus olet sinä.


Tämän kirjan idean sain jo vuonna 2022. Halusin kirjoittaa Rakkauden merkityksestä ja miten se on vaikuttanut minuun sekä kuinka näen maailman Rakkaudesta käsin. Kirjan nimi selkeytyi seuraavana vuonna, mutta elämä vei eri suuntaan. Tuli terveysongelmia ja huomasin palaavani osittain takaisin samoihin kaavoihin ja ajatuksiin. Ymmärsin, että minun on vielä käytävä sisälläni olevia asioita läpi ja purettava niitä. Minun piti vielä kasvaa enemmän ja vahvistua.


Käsittelen omia tuntemuksia kaikella Rakkaudella ja annan asioille aikaa, jotta kaikki se, mikä haluaa esille tulla niin voi nousta pintaan. Monesti sisälleen on kätkenyt hyvin paljon kaikkea ja tämän kaiken esille tuominen sekä käsitteleminen vie aikaa.


Sen takia pitääkin olla lempeä itseään kohtaan ja ottaa vastaan omassa rauhassa ne muistot ja tunteet mitä sisälleen on sulkenut. Osa voi tehdä hyvinkin kipeää ja laukaista kehoonkin oireita. Mieli käy läpi näitä asioita vuoristoratamaisesti. Välillä joutuu pitämään taukoja ja keskittyä hengittämään.


Käsiteltyäni nämä asiat ja tehdessäni elämääni muutoksia monessa suhteessa oli taas aika palata miettimään kirjan kirjoitusta.


Olen seurannut merkkejä ja viittoja, jotka ovat osoittaneet polkuni suuntaa ja ymmärrän nyt, että minun on aika aloittaa kirjoittamaan tätä kirjaa. Koen, että korkeampi voima haluaa nyt minun vievän tämän loppuun asti. Nyt on aika – Rakkauden aika.


Annan Rakkauden puhua niin kuin se on puhunut minulle. En anna enää minkään tulevan minun ja tämän väliin. Ja tätä haluan myös muille, nähdä itsensä Rakkauden näkökulmasta. On aika antaa Rakkauden voiman näkyä ja tuntua.


Mitä sitten Rakkaus on? Se on tunne, joka saa meidät välillä leijumaan, saa hyvänolon tunteen aikaiseksi, hymyn huulillemme ja sen avulla uskallamme elää. Rakkautta on vanhempien ja lasten välillä, kahden ihmisen välillä, se on lähimmäisen Rakkautta, Rakkaus elämään, työhönsä, harrastukseensa ja vaikka unelmiansa kohtaan.


Mitä itse ajattelen Rakkaudesta? Se tuo tasapainoa, uskoa huomiseen ja toivoa paremmasta. Se tuo luottamusta elämään, tekee minusta vahvemman ja varmemman. Se saa minut hymyilemään kilpaa auringon kanssa ja herättää naisellisuuden esille. Rakkaus on täynnä värejä, ihania tuoksuja ja mahtavia makuja. Rakkaus antaa uuden merkityksen elämän ihmeellisyydelle. Rakkaus on ihmeistä suurin.


Itseä tuntui hyvinkin paljon yhdessä vaiheessa alkavan Rakkaus puhuttelemaan uudella tavalla. Ikään kuin se haluaisi tuoda uudesta näkökulmasta asioita esille. Se sai katsomaan ympärilleni ja näkemään elämän runsautta. Näkemään, että kaikki on hyvin. Värit alkoivat loistamaan enkä enää pelännyt kaikkea. Kiire loppui ja aloin keskittymään itseeni kuunnellen kehoani sekä sydämeni ääntä, mikä puhuttelee ja tuntuu hyvälle. Aloin poistamaan ne asiat, mitkä eivät tuntuneet enää palvelevan minua ja minun unelmiani. Aloitin elämään.


Meillä lapsuuteni kodissa ei juuri puhuttu olenkaan Rakkaudesta. Sitä ei sanottu ääneen ja muutenkin tuntuu suomalaiseen yhteiskuntaan kuuluvan, ettei Rakkaudesta juuri puhuta. Osa jopa säikähtää, kun mainitsen sanan Rakkaus. Tuntuu olevan eräänlainen tabu tai jonkinlainen kirosana, jos uskallat sanoa ääneen jollakin muotoa Rakkaus sanan.


Suomessa ei puhuta yhtä vapaasti arkikielessä Rakkaudesta. Kuten taas esimerkiksi Yhdysvalloissa se on normaalimpaa. Siellä saatetaan sanoa Rakastan tätä musiikkia, kirjaa, tunnetta, työtä, ulkopuolista henkilöä tai oikeastaan mitä tahansa. He ilmaisevat syvällistä tunnetta jostakin asiasta tai henkilöstä sanomalla Rakastan tätä.


Itse käytän välillä enempi, välillä vähempi ilmaisemaan suurta tunnetta jotakin kohtaan sanomalla ai että, Rakastan tätä. Koska se kuvaa parhaiten ja se tulee aidosti täysin koko sydämestäni.


Me puhumme välillä lapsieni kanssa sekakielellä. Käytämme puhuessamme englantia joko lauseina tai yksittäisiä sanoja. Sen takia saatan välillä sanoa englanniksi I Love this, it, that tai you. Englannin kieli on sointuisempaa kuin suomen kieli, ja sen takia käytän välillä enempi Rakkaudesta puhuessa Love.


Tuon esille nykyisin Rakkauteni lapsiani kohtaan enempi myös muille. Puhun asiasta julkisemmin ja häpeilemättä. En enää piilota millään tavalla suurinta asiaa elämästäni. Rakkaus ansaitsee tulla kuulluksi ja nähdyksi.


Aikaisemmin en ajatellut tiettyjen tekojeni taustalla olevan Rakkaus. Vasta mielentyöni alkaessa olen oppinut näkemään, miten Rakkaus on ollut läsnä monessakin asiassa elämäni eri vaiheissa.


Olen vuosien aikana antanut välillä lahjoja suurella merkityksellä. Ihmiset, jotka ovat minuun vaikuttaneet suuresti ja jos elämä lähtee viemään eri suuntaan, niin en halua vain jättää asiaa siihen, vaan aina olen intuitioni mukaan ostanut heille lahjan. Se on voinut olla esimerkiksi kori, johon olen koonnut monenlaista tavaraa.


Monesti kirjoitan vielä kortin tähän lahjan yhteyteen, missä kerron mikä tarkoitus milläkin tavaralla on. Esimerkki tällaisesta tavarasta ja miten olen kirjoittanut tästä. Se voi olla kynttilä, jonka yhteyteen olen kirjoittanut korttiin, että tämä henkilö on ollut auttamassa muitakin kuin minua elämän myrskyissä eksyneitä, niin että tämä henkilö on ollut se valo, joka näyttänyt polun pimeydestä pois oman valonsa avulla. Tämän vuoksi olen antanut hänelle kynttilän, jotta tuo valo ei sammuisi. Korttiin olen lisäksi piirtänyt kuvan, joka myös kuvaa omalla tapaansa tätä henkilöä.


On ollut mielenkiintoista nähdä, kuinka myös tyttäreni ostaa hyville ystävilleen välillä lahjoja suurella merkityksellä ja kirjoittaa tekstin lahjan yhteyteen sekä piirtää kuvan. Hän ajattelee hyvin samalla tavalla kuin minäkin.


Itse tunnen hyvin voimakkaita tunteita tällaisen lahjanannon yhteydessä. Nyt ymmärrän, että kyse on ollut Rakkaudesta. Haluan jakaa Rakkautta heille, joilla on ollut iso merkitys minulle.


Nykyisin olen alkanut tuntea samoja tunteita myös silloin, kun päästän irti tavaroista ja annan niitä eteenpäin tai myyn. Toivon tavaroiden löytävän uuden hyvän kodin ja että ne vielä jatkaisivat ilon tuottamista muillekin. Samalla toivon, että voin jakaa näin maailmalle Rakkautta tavaroideni kautta.


Sama ajatus on minulla tämän kirjani kohdalla, että voin tämän avulla jakaa Rakkautta eteenpäin ja että kirjani näin toisi arvoa lukijalleen. Raha menettää merkityksensä, tärkeintä on, että pystyn antamaan enemmän kuin siitä on maksettu.


Olen antanut Rakkauden johdattaa minua ja olen syvästi kiitollinen siitä, mitä se on minulle opettanut. Se on laskenut minut hellästi alas pilvilinnoista, tuonut jalkani tukevasti koskettamaan maata, on opettanut olemaan armollinen itselleen ja antanut uskoa sekä toivoa paremmasta. Rakkaus on ollut suurin opettaja ja olen pyrkinyt olemaan nöyrä oppilas.


Palatakseni lapsuuteni aikoihin, niin vaikka sanoja ei käytetty ilmaisemaan Rakkautta, niin se näkyi välillä muulla tavoin.


Olin ehkä äidilleni omalla tavallaan enempi tärkeä, koska olin se nuorimmainen neljästä lapsesta. Ymmärrän nyt tämän merkityksen, koska itselläni on kaksi lasta. Nuorimmalle saatetaan antaa enempi huomiota, koska hän on viimeinen lapsi.


Tämä erityiskohtelu näkyi esimerkiksi siinä, että monet kerrat tullessani kotia koulusta minua odotti jotain hyvää, minkä äitini oli ostanut leipomosta. Itse en juonut kahvia vaan kaakaota, mutta äiti odotti pannu kuumana minun tuloa koulusta ja sitä hetkeä, kun voimme yhdessä nauttia kahvihetkestä ja herkuista.


Toinen kohta, missä tämä erityiskohtelu näkyi oli, kun äitini otti minut koulusta välillä vapaalle, että voimme lähteä isolle kylälle yhdessä asioille. Nämä hetket tuntuivat olevan hyvin merkityksellisiä äidilleni ja myöhemmin omien lapsieni kohdalla ymmärsin tämänkin asian. Olen toiminut näin samalla tavalla myös omien lapsieni kanssa.


Itse haluan olla hyvin tasapuolinen asioissa ja näin myös pyrkinyt ajattelemaan lapsienikin suhteen. Jos olen viettänyt aikaa toisen lapseni kanssa ja hänelle ostanut jotain, niin haluan tietenkin samaa myös toiselle lapselleni. Koska kumpikin on yhtä tärkeä minulle – toinen on esikoinen ja toinen on kuopus, toinen on tyttö ja toinen on poika. Kaikki on sopusoinnissa juuri niin kuin pitääkin. Tätä kuvaa hyvin jing ja jang.


Huomasin hyvin aikaiseen, että haluan lapsia jo nuorena. En muista minkä ikäisenä näin jo ensimmäisen kerran ajattelin. Halusin päästä olemaan äiti omalla tavallani eli tiesin jo hyvin aikaiseen, millainen äiti haluan olla. Toisaalta halusin viedä mukanani niitä tunteita ja asioita, mitä koin äitini kanssa ja taas toisaalta halusin tehdä joitakin asioita eritavalla.


Varsinkin halusin sanoa lapsilleni usein, kuinka paljon heitä Rakastan ja halata heitä mahdollisimman usein. Halusin myös suojella maailmalta lapsiani, joista ei vielä ollut edes mitään tietoa tuolloin. Tunsin ja ymmärsin silloin, kuinka paljon tulen Rakastamaan omaa pientä nyyttiäni. Ymmärsin Rakkauden merkityksen.


Äidillinen tunne kasvoi entisestään, kun sain ottaa syliini ensimmäisen kerran pienen tyttövauvan. Se oli niin pieni ja hento ihmisen alku. Kyseessä oli vanhimman isoveljeni puolison siskon tyttö. Olinko tuolloin ehkä 12-vuotias, en ole ihan varma.


Kummiksi tulin ensimmäisen kerran, kun tämä sama veljeni sai puolisonsa kanssa ensimmäisen tyttövauvan. Olin tuolloin 15-vuotias. Tämä lapsi oli meidän vanhemmille ensimmäinen lapsenlapsi.


Kyseinen isoveljeni oli minulle läheisempi sisarruksistani. Meillä kummallakin oli astma ja koimme kummatkin olevamme erilaisia, eri arvoisia. Itse ainakin tunsin syvempää yhteyttä häneen ja olen aina nähnyt tietynlaisena kahtia jakona muutenkin meidät sisarukset. Siskoni ja nuorempi isoveljeni tuntuivat olevan niitä parempia, kun taas vanhempi isoveljeni ja minä olimme niitä ei niin hyviä. Myöhemmin myös toinen veljeni on siirtynyt enempi minun ja toisen veljemme piiriin. Ainakin näin minä näen asian.


Koska kirjoitan tätä kirjaa Rakkauden merkityksestä minun elämääni ja miten se on näkynyt elämäni eri osa-aluilla, niin tuon siksi esille eri tilanteita, joilla on ollut suuria vaikutuksia minuun. Nämä tilanteet ovat jääneet elämään omalla tavallaan, ne ovat kasvaneet ja niistä on muodostunut lopulta tarinoita ja uskomuksia.


Eräs tällainen tilanne tuli vastaan ollessani alle 20-vuotias.


Itselle oli todella paha paikka se, että jouduin eroon tästä itselleni tärkeämmästä veljestä. Yhteys katkesi, kun olin pakotettu valitsemaan puoleni ja kuten jo toin esille, niin haluan olla aina tasapuolinen enkä pidä siitä, että joudun erityisesti valitsemaan puoleni pakotettuna.


Vaikka ymmärsin toisaalta asioiden laidat, miksi tähän oli päädytty ja olimme tuomarin edessä, niin ei minusta siihen tilanteeseen olisi pitänyt todellakaan missään vaiheessa joutua. Mielestäni oli tehty aivan liian vääriä valintoja ja henkilöt eivät osanneet keskustella keskenään. Jo tuolloin ymmärsin keskustelun taidon ja merkityksen. En vain osannut tuoda asioita esille ja koska minut oli aina pienennetty, minua vähäteltiin eikä pidetty arvossa, niin en voinut ilmaista itseäni oikein. En myöskään saanut edes tukea silloiselta mieheltäni, joka ei voinut saapua turvakseni tähän kuulemiseen.


Olin todella pettynyt pitkään lähimpiini ja jossain muodossa katkeroiduin ensimmäisen kerran. Puhun myöhemmin traumoistani ja niiden aiheuttajasta, lähipiirin miehestä. Mielestäni tällä samalla miehellä oli suurin vaikutus siihen, että asiat menivät niin pitkälle lopulta ja minä olin pakotettu valitsemaan puoleni. Tuntui, kuin olisin menettänyt sieluni puolikkaan, niin tärkeä oli tuolloin vanhempi isoveljeni minulle. Nykyisin toinen veljeni on läheisempi minulle ja voin keskustella hänen kanssaan vapaammin.


Tällaiset tilanteet ovat opettaneet hyvin paljon. Olen kasvattanut lapseni niin, että heille on kehittynyt syvä yhteys ja suorastaan aina ilo katsella ja kuunnella, kuinka hyvin heillä yhteys toimii. Kun kasvattaa täydellä Rakkaudella pyyteettömästi, ei voi muuta kuin onnistua.


Rakkaus näkyy monella tapaa ympärillämme sekä Rakkauden puuttuminen.


Olen kulkiessani katsellut ympärilleni, kuinka ihmiset käyttäytyvät, liikkuvat, millainen kehon kieli heillä on, millaisella äänensävyllä puhuvat ja miltä heidän kasvonsa näyttävät. Sekä tietenkin katsonut pukeutumistyylejä ja yleisilmettä, habitusta. Me annamme hyvin paljon tietoa itsestämme ulospäin, vaikka kuinka yrittäisimme piiloutua.


Olen monesti sanonut, että ympärilläni kävelee harmaa ihmismassa, vaeltava zombikansa, joka menee eteenpäin ilman päämäärää tai luullen, että heillä on päämäärä.


Seuratessani tätä vaeltavaa ihmismassaa olen miettinyt, että kuinka moni nauttii elämästään. Iloitseeko ja käveleekö määrätietoisesti kohti unelmiaan vai oikeastaan edes ymmärtää, mitä heidän ympärillään on jo.


Hymyjä ei juuri näe tai että katsottaisiin silmiin, saati että tervehtisi kanssakulkijaa. Toki suomalainen kansa ei osaa fiksua smalltalkia. Tarkoitan tällä myönteistä, positiivista keskustelua. Suomalaiset ei jostain kumman syystä osaa puhua kuin vain negatiivisista asioista, kuten sää ei miellytä, käydään läpi terveysongelmat, valitetaan siitä tai tästä.


Toki on aina niitä, jotka ovat poikkeuksia ja nämä yleensä jäävät mieleenkin paremmin, koska niistä jää hyvä tunne itselle.


Ennen oli myös lähimmäisen Rakkaus läsnä enempi. Tämä näkyi yhteishengessä, koulun ja kodin välillä, kyläläisten kesken sekä erilaisissa kokoontumisissa. Ennen pidettiin ovet auki kaikille, toivotettiin tervetulleeksi vieraat ja aina oli kahvi tippumassa sekä kahvileipää tarjolla. Tai jos ruoka-aikaan sattui, niin katettiin pöytä vieraallekin.


Kaikessa tässä oli Rakkaus läsnä. Nyt ei haluta, että kukaan huomaisi, mennään ohi, vaikka pitäisi pysähtyä auttamaan tai tervehtimään vanhaa tuttua. Ikään kuin pelkäisimme, että joku huomaa meidät. Piiloudumme värittömiin vaatteisiin, pidämme katseemme maassa, kävellään vauhdilla paikasta toiseen ja äkkiä kotia piiloon. Tai tällainen vaikutelma on ainakin itselle tullut katsoessa kanssakulkijoiden menoa.


Itsekin olen sortunut toimimaan näin aiemmin ja toki väsyneenä ei aina jaksaisi pysähtyä juttelemaan, mutta tiedän, että miten suuri merkitys hetken pysähtymisellä ja keskustelulla voi olla toiselle ihmiselle. Se hetki voi olla tämän toisen henkilön ainoa kunnollinen keskusteluhetki vähään aikaan, joten siksi jään vaihtamaan edes jonkun sanan ja hymyilen samalla. Olen läsnä siinä sen hetken ajan ja tämä hetki ei ole minulta pois mitenkään. Teen tämän kaikella Rakkaudella toista ihmistä kohtaan.


Tapasin tässä jokin aika sitten erään työtiimiläiseni aikaisemmasta työpaikastani. Jutellessani hänen kanssaan muistin, kuinka paljon pidin siitä, että sain olla juuri heidän esimiehensä. Tähänkin yhteyteen osasin yhdistää heti, että Rakastin tuota työtäni ja niitä hyviä tyyppejä tiimissäni sekä muitakin työkavereitani. Kyseistä työpaikkaa ajattelen monesti lämmöllä.


Avaan asioita lisää kirjan edetessä ja kuinka oppia huomaamaan, miten asiat vaikuttavat sekä millä tavalla ottamalla Rakkauden mukaan elämäänsä, se voi muuttaa hyvinkin paljon asioita.


Tässä kirjassa käydään läpi omaa minäkuvaa, omia unelmia ja tavoitteita Rakkaudesta käsin katsottuna. Tuon esille omia kokemuksiani ja kuinka olen muuttanut elämäni Rakkaudesta käsin elettäväksi.


Rakkaudelta minulle on lempeä ja lämmin halaus hyvältä ystävältä tai rakastajalta. Toivon, että jokainen lukija saa tuntea tämän tunteen.










Luku 2


Minäkuva



Minäkuva


Minäkuvasi heijastuu ulospäin ja näin vedät sen mukaisesti asioita puoleesi.


Monelle saattaa olla tuttu asia minäkuvan muokkaaminen sekä unelmakartta. Itse olen enempi tehnyt erilaisia karttoja, minäkuvaa en ole niinkään tarkoituksella ja ajatuksen kanssa aiemmin lähtenyt muuttamaan.


Avatakseni hieman näitä. Unelmakartta liittyy nimensä mukaisesti unelmiin ja haaveisiin, joita haluaa tavoitella. Siinä voi olla pienempiä tavoitteita ja suurempia unelmia. Kartta on jonkinlainen yhdistelmä joko kuvista tai piirroksista, joita laitetaan A4-paperille, kalenteriin, vihkoon tai isommalle taululle eli sellaiseen paikkaan, mikä tuntuu itsestä parhaimmalle paikalle. Tämä voi olla vaikkapa seinällä näkyvillä kaikille tai se voi olla näkyvillä vain itselle. Siihen voi liittää sanoja tai valokuvia. Se monesti tehdään joulu-tammikuussa seuraavalle vuodelle. Toki sen voi tehdä milloin vain ja laittaa sille aikajanan, milloin mikäkin olisi maalissa.


Minäkuva liittyy taas siihen, millaisena näemme itsemme. Kuka me olemme, millainen meidän persoona ja luonteemme on. Miten näemme itsemme ja ajattelemme itsestämme. Meillä jokaisella on käsitys itsestämme, arvoistamme, tunteistamme, siitä mistä me pidämme tai emme pidä.


Minäkuva muokkaantuu elämämme aikana monta kertaa. Ensimmäisen minäkuvan muodostamme itsestämme lapsuudessa. Se miten meistä puhutaan ja kerrotaan vanhempien tai muiden ihmisten välityksellä muokkaa meidän minäkuvaamme ensimmäisen kerran ja luo pohjan tälle.


Myöhemmin minäkuva joko vahvistuu tai voi lähteä muuttumaan, jos itse haluamme muutosta tai muutos voi tulla ulkopuolelta muiden ihmisten välityksellä, kun aletaan kertomaan, millainen olet.


Saatamme ajatella minäkuvamme olevan tietynlainen, mutta silti emme elä sen minäkuvamme mukaisesti. Sen takia tätä asiaa on hyvä katsoa välillä, kuka me olemme ja elämmekö sen mukaisesti. Tai että onko minäkuva jonkun muun muokkaama ja elät jonkun muun minäkuvan mukaan, kuin sen todellisen, kuka sinä olet.


Itse olen huomannut tarkastellessani taaksepäin omaa elämää, niin minäkuvani on muuttunut tietyissä tilanteissa selkeästi.


Teini-iässä minäkuvamme lähtee muodostumaan seuraavan kerran, kun kasvamme kohti aikuisuutta. Alamme muodostamaan itseämme kokeilemalla, mikä tuntuu hyvälle ja saatamme vastustaa asioita. Haemme ehkä eniten tässä vaiheessa paikkaamme maailmassa, mitä haluamme tehdä, missä asua ja opiskella. Myös teini-iässä seura muuttaa meitä.


Seuraavan kerran minäkuvamme muuttuu, kun aikuistumme ja joudumme miettimään asioita eri tavalla. Yhteiskunta alkaa vaikuttamaan meihin enempi, ehkä vanhempien vaatimukset ja odotukset vaikuttavat sekä seurustelusuhteet.

